Mestský  úrad  LEVOČA

PREDMET ROKOVANIA:    Správa o činnosti Mestskej polície v Levoči
                                                 za rok 2006

PRE:                                          Mestskú radu dňa 13.02.2007
                                   Mestské zastupiteľstvo dňa  27.02.2007

PREDKLADÁ:                         Mestská polícia

DOTERAJŠIE ROKOVANIE:  Vedenie mesta

NÁVRH  NA  UZNESENIE:            Mestská rada berie na vedomie 
                                                   Správu o činnosti MsP za rok2006                                                  Mestské zastupiteľstvo berie na vedomie
                                                   Správu o činnosti MsP za rok 2006

SPRACOVATEĽ:                      Ing. Peter Hromjak, náčelník MsP

NA  VEDOMIE:                       primátor mesta
                                                  zástupca primátora
                                                  prednostka mestského úradu
                                                  hlavný kontrolór

V Levoči:  6..02.2007

Správa o činnosti mestskej polície za  rok 2006
A/ Personálna oblasť:
	
Mestská polícia v Levoči pracovala v roku 2006 v zložení:
 
Ing. Peter Hromjak        - náčelník MsP
Peter Petruška                - zamestnanec MsP
Marek Sapara                 - zamestnanec MsP
Róbert Jendričák            - zamestnanec MsP
Rastislav Horbaľ            - zamestnanec MsP
Jozef Toporcer               - zamestnanec MsP

V uvedenom období MsP pracovala v počte členov 6. Všetci majú odbornú spôsobilosť podľa zákona 564/1991 o obecnej polícii, všetci sú držiteľmi zbrojných preukazov a vodičských preukazov. Traja zamestnanci so zníženou práceschopnosťou pracujú pri obsluhe kamerového monitorovacieho zariadenia.

B/ Vyhodnotenie pracovných činností:

Organizáciu práce mestskej polície riadi náčelník. Za tým účelom boli spracované harmonogramy služieb a vykonávané pracovné porady. Mestská polícia zabezpečovala verejný poriadok v meste, ochranu majetku mesta, majetku občanov, vykonávala VZN, uznesenia MZ a rozhodnutia primátora. V rámci svojej práce riešila priestupky ustanovené osobitnými predpismi a tiež priestupky proti bezpečnosti a plynulosti cestnej premávky.

B-1/  Finančná kalkulácia:

a/  Náklady:

Rozpočet na rok 2006 ................................................................  2 997 000.-Sk
Čerpanie rozpočtu za rok 2006 ..................................................  2 962 226.-Sk
Percentuálne čerpanie rozpočtu  za rok 2006..............................       98,8  %

V septembri 2006 bola na sídlisku Západ II nainštalovaná jedna  monitorovacia kamera s celkovým rozpočtovým nákladom 500 000.-Sk, z toho 300 000.-Sk mimorozpočtové zdroje z Rady vlády pre prevenciu. Kamerový monitorovací systém sa tak  rozšíril na 4 kamery plus monitorovací pult so záznamovým zariadením.

b/  Výnosy:

Príjem z blokových pokút v roku 2001 .......................................      30 100.-Sk
Príjem z blokových pokút v roku 2002 .......................................      41 100.-Sk
Príjem z blokových pokút v roku 2003 .......................................    104 400.-Sk
Príjem z blokových pokút v roku 2004 ........................................   126 000.-Sk
Príjem z blokových pokút v roku 2005 ........................................   146 500.-Sk 
Príjem z blokových pokút v roku 2006 ........................................   108 300.-Sk
Čo predstavuje pokles oproti roku 2005 o ...................................           26  %

Príjem z výberu za parkovanie v roku 2001 ...............................     307 937.-Sk
Príjem z výberu za parkovanie v roku 2002 ...............................     478 600.-Sk
Príjem z výberu za parkovanie v roku 2003 ...............................     524 945.-Sk
Príjem z výberu za parkovanie v roku 2004................................     605 875.-Sk
Príjem z výberu za parkovanie v roku 2005 ...............................     796 760.-Sk
Príjem z výberu za parkovanie v roku 2006................................     959 073.-Sk
Čo predstavuje nárast oproti roku 2005 o ..................................             20,4  %

B-2/  Priestupky:

V roku 2006 MsP v Levoči riešila spolu  1 763 priestupkov.
Z toho počtu bolo:

374 - priestupkov podľa §22 odst. 1, písm. i zákona SNR č. 372/1990 Zb. proti                                         bezpečnosti a plynulosti cestnej premávky
177     - priestupkov na základe  §30  zákona SNR č. 372/1990 Zb. a VZN č. 37/1997 na úseku ochrany pred alkoholizmom a inými toxikomániami
678  - priestupkov na základe  §48 zákona SNR č. 372/1990 Zb., t.j. porušení všeobecne záväzných nariadení mesta 
430     - priestupkov proti verejnému poriadku podľa § 47 zákona SNR č. 372/1990 Zb. odst. 1b,d
30    -  priestupkov na základe §49 zákona SNR č.372/1990 Zb. proti občianskemu spolunažívaniu
74   - priestupkov na základe §50 odst. 1 zákona SNR č. 372/1990 Zb. proti majetku /krádeže/
V blokovom konaní bolo vyriešených  ..................................   280  priestupkov
Celková výška zaplatených pokút .........................................     108 300.-Sk 
Čo predstavuje pokles oproti roku 2005 o  .............................       26  %

Z uvedeného počtu boli pokutovaní cudzinci v 96 prípadoch /57 200.-Sk/ a domáci vodiči v 183 prípadoch /50 600.- Sk/, z toho LE :  94 prípadov 
/28 600.-Sk/.

B-3/  Použitie donucovacích prostriedkov:

Zamestnanci MsP počas služby použili v 278 prípadoch donucovacie prostriedky proti osobám, ktoré hrubým spôsobom narušili verejný poriadok.  V 276 prípadoch išlo o technické zariadenie na zabránenie odjazdu motorového vozidla /papuča/. Najčastejšie sa zasahovalo na NMP, na ulici Štúrová, Košická, Vetrová, Špitálska. V dvoch prípadoch išlo o použitie hmatov, chvatov s následným založením pút na NMP č. 15 a v severnom parku.  
 
B-4/  Odchyt túlavých psov:

V 83 prípadoch sa zasahovalo  proti túlavým psom. Najčastejšie prípady až 51 boli zistenia voľného pohybu psov a to hliadkou MsP alebo po nahlásení občanmi mesta, z toho v 21 prípadoch bol majiteľ psa nezistený a v 30 prípadoch bol majiteľ zistený a riešený dohovorom.  8 prípadov bolo  riešených v blokovom alebo priestupkovom konaní. Bolo realizovaných 18 odchytov túlavých psov, z ktorých 4 po zaplatení blokovej pokuty boli vrátené majiteľovi, 3 boli darované, 2 pre chorobu utratené veterinárom, 5 po umiestnení do koterca ušli, 4 prípady ušli po zásahu narkotizačnou látkou. 5 psov na území mesta bolo zrazených motorovým vozidlom a v jednom prípade sme preverovali anonymné oznámenie na týranie psa, ktoré nebolo pravdivé 
Na požiadanie FO sme zisťovali evidovanie psov  na Závade a Levočskej Doline, ale aj v meste Levoča  – porušenie VZN č. 92/2002.

B-5/  Životné prostredie a čistota v meste:

Pri zabezpečovaní hygieny  a čistoty v meste MsP úzko spolupracuje s mestskou príspevkovou organizáciou Technickými službami. Pravidelne monitorujeme a zisťujeme nelegálne skládky a ich pôvodcov. Z 47 nelegálnych skládok sme v 30 prípadoch zistili pôvodcov, ktorí boli vyzvaní na ich odstránenie, čo sa aj tak stalo, 17 prípadoch pôvodcovia neboli zistení. Najčastejšie sa vyskytujú skládky na ul. Slavkovskej, Pri strelnici – záhradkárska osada, Predmestie, Kukučínová, za hradbami – pri Čiernom kostole, ale aj na iných uliciach, Vysokej, Mäsiarskej, Kláštorskej /neporiadok po dovoze obrezkov dreva/, na sídl. Rozvoj, Športovcov, Ruskinovský chodník,  Železničný riadok ,  Západ – garáže a za Texonom, Športovcov, Pod vinicou, Lev. Lúky. 
V 8 prípadoch sme zasahovali pri praní kobercov na ulici, resp. na chodníkoch /ul. Mäsiarska, Vysoká, Žiacka, Kláštorská/, v 12 prípadoch pri pálení trávy alebo rôzneho domového odpadu, v 5 prípadoch pri orezávaní stromov /konáre/,  jeden prípad vyliatie motorového oleja na žel. stanici – likvidované hasičským zborom Levoča, jeden prípad zistené grafiti – písanie po informačnej tabuli, 9 dohovorov pre neodpratané chodníky od snehu a ľadu, v 9 prípadoch boli zistené kadavéry zvierat. 
Do tejto problematiky spadajú aj majitelia vrakov motorových vozidiel. Bolo zistených 32 vrakov OMV, po výzvach bolo z verejných priestranstiev  odstránených 24 vrakov a 8 je v riešení.

B-6/  Dohľad nad dopravným režimom:

Mestská polícia riešila 230   priestupkov pri porušení VZN č. 110/2003 o miestnych poplatkoch /zóna s plateným parkovaním/,  374 proti bezpečnosti a plynulosti cestnej premávky /zákazy vjazdu, státia, zastavenia/.
Pre spomalenie rýchlosti sa osvedčili spomaľovacie retardéry na ul. Novej, Košickej a Západe.  Na NMP boli osadené 2 a jeden na ul. Vysokej. Plánuje sa osadiť ešte jeden na Štúrovu ulicu. 
Platenie za parkovanie v meste sa realizovalo od 1. mája predajom priamo na NMP fyzickými osobami. 110 /o 13 viac ako v roku 2005/ občanov mesta si zakúpilo zvýhodnené celoročné parkovacie karty. Príjem mesta  za parkovanie činil 959 073.-Sk

B-7/  Ochrana obyvateľstva pred alkoholizmom:

Najviac priestupkov je pri porušovaní VZN č. 37/1997 o zákaze používania alkoholických nápojov na verejnosti. MsP zasahovala proti osobám na NMP pri evanjelickom kostole, v parku pri radnici a v mestskom parku, ale aj na autobusovej stanici, v parku na nám. Štefana Kluberta, na sídlisku Západ pri večierkach a za hradbami.  Pri zásahoch došlo k znehodnoteniu alkoholických nápojov vyliatím a vykázaním osôb z daného priestoru /387 osôb/. 
Na základe preventívneho projektu zameraného na kontroly reštauračných a pohostinských zariadení na podávanie alkoholu maloletým a mladistvým so zameraním na problém záškoláctva sme v spolupráci s OO PZ Levoča, ÚPSVaR Levoča a oddelenie školstva pri MsÚ Levoča vykonali 3 kontroly v týchto prevádzkach:  Big bar, Piki bar, Ponorka, Záhradník, Planétka, Cafe bar, Slovenka, Pizzeria, autobusová stanica.
Celkovo bolo kontrolovaných 38 osôb, z toho 10 mladistvých. Bolo zistených 1 priestupok, v Piki bare   riešený blokovou pokutou /pivo mladistvý/. Z kontrolovaných osôb 9 malo byť v škole /stredné školy/.

B-8/  Priestupky proti majetku:

Za sledované obdobie MsP riešila celkovo 74 priestupkov proti majetku /krádeže/. Najviac krádeží bolo v supermarkete Billa a predajni Nova. Oproti iným rokom pribudli aj drobné vreckové krádeže a krádeže dokumentov ako aj staronové problémy s odcudzovaním rôznych kovových predmetov /kanálové poklopy, dažďové zvody, čistiace rošty, odrážky na dažďovú vodu, plechy/, ktoré končia v zberných surovinách.
Prichytení páchatelia boli podľa dohody na základe novely trestného zákona odovzdaní na priestupkové konanie OO PZ Levoča.  

B-9/  Ostatná činnosť:

a, Zabezpečovanie verejného poriadku počas akcií hromadného charakteru:
-	Silvester – Nový rok  /31. 12. 2005 – 1.1.2006/,
-	koncert skupiny Desmod v kine  /1.6./,
-	Vitaj leto  /24.6./ ,
-	Diskotéka na priehrade /29.7./
-	Mariánska púť  /1. a 2. 7.2006/,
-	Karpatský remeselný trh  /16.  -  19.8 2006/,
-    Vianočný trh  /16.12.2006/
b, Doručovanie súdnych zásielok  -  89,
c, Preverovanie dodržiavania termínov rozhodnutí o povolení prekopávok- 71,
d,  Preverovanie záberov verejného priestranstvá  -  27,  
e, Asistencia pri súdnych exekúciách  -  3,
f, Poskytovanie  pomoci občanom,  privolanie RZP pri ohrození života a zdravia občanov  -  36.

B-1O/  Spolupráca obecných a mestských polícii:

Mestská polícia spolupracuje s inými MsP  pri riešení priestupkov mimo svojho pôsobenia. Takto sme riešili 4 dopravné priestupky,  1 odstúpený z MsP Prešov, jeden z MsP Košice, jeden z MsP Sp. Nová Ves a jeden z MsP Michalovce. Náčelník MP je členom Združenia náčelníkov Slovenska. Toto združenie rieši materiály legislatívneho  a koncepčného charakteru. V roku 2006 sme pracovali na novele zákona o sociálnom zabezpečení zamestnancov obecných polícii.

B-11/  Spolupráca so zložkami policajného zboru:

MsP úzko spolupracuje s OO PZ v Levoči hlavne pri konaní akcií hromadného charakteru, v 3 prípadoch  pri represívno-bezpečnostnej akcii zameranej na ochranu obyvateľstva pred zneužívaním alkoholických nápojov podľa zákona 219/1966 Z.z., počas spoločenskej akcie Silvester – Nový rok na  NMP pri zabezpečovaní verejného poriadku, pri ochrane osôb pred fyzickým útokom. Taktiež pri asistencii vyšetrovateľom trestných činov na území mesta /lúpežné prepadnutie na Železničnom riadku 23/, chytenie exhibicionistu  zo Schiessplatza  na sídl. Západ. Na požiadanie OO PZ Levoča sme pri evanjelickom cintoríne zadržali pacienta, ktorý ušiel z psychiatrického oddelenia Všeobecnej NsP  nakazeného vírusom HIV, zadržali dvoch maloletých Rómov /Kamil Dirda, Ľuboš Lacko/ podozrivých z krádeží, pri odklone dopravy pri dopravných nehodách, pri spoločnom hliadkovaní v mestských lesoch, pri kamerovom prehľadávaní páchateľov – neoprávnený výber z bankomatu  a riešení rôznych drobných krádeží, pri poškodzovaní majetku  občanov a mesta.

B-12/  Prevencia.
V roku 2006 sme realizovali niekoľko projektov na zvýšenie prevencie voči kriminalite. Ide o tieto projekty:
- Bol vypracovaný a podpísaný spoločný preventívny projekt na kontrolu reštauračných zariadení  zameraný na podávanie alkoholu mladistvým a záškoláctvo /Mestská polícia Levoča, OO PZ Levoča a Národný úrad práce/.
 - V rámci situačnej prevencie bola zakúpená a inštalovaná otočná kamera na sídl. Západ 2, ktorá monitoruje tento priestor.
- V mesiaci október sme usporiadali konferenciu o úlohách samospráv v prevencii kriminality v rámci Prešovského kraja.
- Bol vypracovaný  projekt prevencie  pre Špeciálnu internátnu školu J. Vojtašáka.  
- Bol vypracovaný, ale neschválený projekt na prevenciu používania drog a návykových látok.
-  Realizovali sa prednášky o činnosti MsP pre materské a základné školy.
-  V rámci dní otvorených dverí bolo pre žiakov ZŠ sprístupnené pracovisko pre obsluhu kamerového systému s prezentáciou zariadenia kamerového systému. 

C/  Technické vybavenie:

MsP má k dispozícii jedno motorové vozidlo Seat Cordoba, 6 ks vysielačky Motorola, 10 ks mechanické zábrany /papuče/,  1 ks mobilný telefón Nokia, 5 ks pút, 5 ks ochranných tyčí, 5 ks plynových paralyzérov, 6 ks elektrické paralyzéry, 6 ks revolver 9 mm, 1 ks digitálny fotoaparát Olympus, 1 ks písací stroj, 1 ks diktafón Sony, 1 ks počítač model 286, 1 ks počítač Pentia s tlačiarňou,1 ks Alco Sensor IV CM, 1 ks narkotizačná puška a monitorovací kamerový systém pozostávajúci zo 4 kamier, záznamového zariadenia a 2 monitorov.

V Levoči,7.2.2007                                                                 Ing.Peter Hromjak
                                                                                                       náčelník MsP